
Je li obaveza muškarcu koji ima više supruga da bude pravedan i da, kada su u pitanju pokloni, svakoj isto pokloni?


* 
* 
* 
* 
* 
* 
* 

 
Je li obaveza muškarcu koji ima više supruga da bude pravedan i da, kada su u pitanju pokloni, svakoj isto pokloni?

Onaj ko ima dvije žene ili više, obaveza mu je da bude pravedan prema njima i nije mu dozvoljeno da nekoj od njih dadne prednost i da je odlikuje poklonom, mjestom boravka ili prenoćištem, u odnosu na druge supruge.


Zabilježeni su mnogi hadisi u kojima je spomenuta žestoka ***[kazna](https://pitajucene.com/search/kazna/questions/ "Pretraži pitanja o kaznama")*** onima koji imaju dvije ili više supruga a nisu pravedni u svom odnosu prema njima.


Od Ebu Hurejre, r. a., prenosi se da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** kazao: “Ko bude imao dvije supruge, pa se nakloni (odlikuje je nad drugom) jednoj od njih, doći će na Sudnjem danu a jedan dio njegovog tijela bit će naget – ukrivljen.” U drugoj verziji navodi se: “…doći će vozeći – tegleći svoju nagetu stranu.” (***[Hadis](https://pitajucene.com/search/Hadis/questions/ "Pretraži pitanja o hadisima")*** su zabilježili imam Ahmed, Nesai i Ibn Madža)


Od Ebu Hurejre, r. a., prenosi se da je Allahov Poslanik kazao: “Ko bude imao dvije supruge pa se nakloni jednoj od njih u odnosu na drugu, doći će na Sudnjem danu a jedan dio njegovog tijela bit će naget.” (Ebu Davud i Tirmizi)


Spomenuti argumenti jasno ukazuju na obavezu pravednosti među suprugama – inoćama, kao i na to da je zabranjeno mužu da bude naklonjen nekoj od supruga, a da u tom segmentu zapostavi druge supruge. Međutim, to se ne odnosi na naklonjenost srca, jer je naklonjenost srca nešto što se ne može kontrolirati, zato je zabilježeno da je Allahov Poslanik govorio: “Gospodaru, ova podjela – pravednost – je u onome što ja kontroliram – posjedujem, a nemoj me kazniti za ono što Ti posjeduje i kontroliraš, a ja tu nemam udjela.”


Na osnovu spomenutog, ovom mužu nije dozvoljeno da odlikuje jednu od supruga u odnosu na druge. Ako jednoj od njih pokloni kuću za stanovanje, obaveza je da bude pravedan i da pokloni i ostalim suprugama to isto ili protuvrijednost toga, osim u situaciji kada druga žena bude saglasna sa tim.


(*Fetve Stalne komisije*, 16/189, ***[fetva](https://pitajucene.com/search/fetv/questions/ "Pretraži pitanja o fetvama")*** broj 19695)


